CELEX: 32008R0067
Language: hr
Date: 2008-01-25 00:00:00
Title: Uredba Komisije (EZ) br. 67/2008 od 25. siječnja 2008. , o izmjeni Uredbe (EZ) br. 3199/93 o uzajamnom priznavanju postupaka potpunog denaturiranja alkohola radi oslobođenja od trošarine

09/Sv. 002
            
            
               HR
            
            
               Službeni list Europske unije
            
            
               157
            
         32008R0067
   
               L 023/13
            
            
               SLUŽBENI LIST EUROPSKE UNIJE
            
            
               25.01.2008.
            
         
      UREDBA KOMISIJE (EZ) br. 67/2008
   od 25. siječnja 2008.,
   o izmjeni Uredbe (EZ) br. 3199/93 o uzajamnom priznavanju postupaka potpunog denaturiranja alkohola radi oslobođenja od trošarine
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske Zajednice,
   uzimajući u obzir Direktivu Vijeća 92/83/EEZ od 19. listopada 1992. o usklađivanju struktura trošarina na alkohol i alkoholna pića (1), a posebno njezin članak 27. stavak 4.,
   budući da:
   
               (1)
            
            
               Uredba Komisije (EZ) br. 3199/93 (2) predviđa da denaturante koji se u svakoj državi članici koriste s ciljem potpunog denaturiranja alkohola u skladu s člankom 27. stavkom 1. točkom (a) Direktive 92/83/EEZ treba opisati u Prilogu navedenoj Uredbi.
            
         
               (2)
            
            
               Prema članku 27. stavku 1. točki (a) Direktive 92/83/EEZ države članice moraju osloboditi od trošarine alkohol koji je bio u potpunosti denaturiran u skladu sa zahtjevima bilo koje države članice, pod uvjetom da je takav zahtjev propisno prijavljen i prihvaćen u skladu s uvjetima utvrđenim stavcima 3. i 4. tog članka.
            
         
               (3)
            
            
               Bugarska i Rumunjska priopćile su denaturante koje namjeravaju koristiti.
            
         
               (4)
            
            
               Komisija je prenijela navedeno priopćenje drugim državama članicama 1. siječnja 2007. u slučaju Bugarske i 9. siječnja 2007. u slučaju Rumunjske.
            
         
               (5)
            
            
               Na priopćene zahtjeve zaprimljeni su prigovori. Stoga je proveden postupak iz članka 27. stavka 4. Direktive 92/83/EEZ te se zahtjevi koje su uputile Bugarska i Rumunjska trebaju uključiti u Prilog Uredbi (EZ) br. 3199/93.
            
         
               (6)
            
            
               Uredbu (EZ) br. 3199/93 treba stoga na odgovarajući način izmijeniti.
            
         
               (7)
            
            
               Mjere koje propisuje ova Uredba u skladu su s mišljenjem Odbora za trošarine,
            
         DONIJELA JE OVU UREDBU:
   Članak 1.
   Prilog Uredbi (EZ) br. 3199/93 mijenja se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. siječnja 2008.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 316, 31.10.1992., str. 21. Direktiva kako je zadnje izmijenjena Aktom o pristupanju iz 2005.
   
      (2)  SL L 288, 23.11.1993., str. 12. Uredba kako je zadnje izmijenjena Uredbom (EZ) br. 2023/2005 (SL L 326, 13.12.2005., str. 8.).
   PRILOG
   Prilogu Uredbi (EZ) br. 3199/93 dodaju se sljedeći stavci:
   
      „Bugarska
      
      Za potpuno denaturiranje etilnog alkohola sljedeće se tvari u navedenim količinama zajedno dodaju u 100 litara etilnog alkohola uz minimalni stvarni sadržaj alkohola od 90 %:
      
                  —
               
               
                  5 litara metiletilketona;
               
            
                  —
               
               
                  2 litre izopropilnog alkohola;
               
            
                  —
               
               
                  0,2 grama plavog metilena.
               
            
         Rumunjska
      
      Po hektolitru čistog alkohola:
      
                  —
               
               
                  1 gram denatonium benzoata,
               
            
                  —
               
               
                  2 litre metiletilketona (butanon) i
               
            
                  —
               
               
                  0,2 grama plavog metilena.”